གླུ་སྐད་རྩྭ་ཐང་དུ་མཆེད་ཅིང༌།ཉན་མཁན་ཁྲི་སྟོང་མང་པོའི་སེམས་ཁོང་དུ་དབྱངས་རྟ་སིམ་སིམ་འཐིམས་པའི་གླུ་བ་ཚེ་དཔལ་སྐྱབས་ནི་མཚོ་སྔོན་པོའི་ལྷོ་ཕྱོགས་ཀྱི་བྲག་དཀར་འབྲོག་སྡེ་རུ་འཚར་ལོངས་བྱུང༌།ཁོ་རང་སྐྱེ་ས་ནི་རི་མཐོ་ས་གཙང་གི་འབྲོག་ལྗོངས་ཤིག་སྟེ།གནས་དེ་ན་ལྷོད་ཡངས་ཀྱིས་འཁྱིལ་བའི་རྩྭ་ཐང་གིས་ཁོའི་བློ་རྒྱ་ཕྱེས་ཤིང༌།གནས་དེ་ན་ལྷུང་ལྷུང་དུ་འབབ་པའི་རྫ་ཆུ་ཡིས་ཁོའི་སྨྲ་ལྕེ་བརླན་ལ།གནས་དེ་ན་བག་ཡངས་ངང་རྒྱུ་བའི་སྤྲིན་དཀར་གྱིས་ཁོའི་སེམས་རྒྱུད་བཏུལ་ཞིང༌།གནས་དེ་ན་དལ་ལྷོད་ངང་རྒྱུ་བའི་ནོར་ལུག་གིས་ཁོར་བསྡོངས་གྲོགས་མཛད་ཅིང༌།གནས་དེ་ན་འོད་སྟོང་གིས་འཚོ་བའི་རིག་གནས་ཀྱིས་ཁོར་རྨི་ལམ་བསྐྲུན།